b'\n_START_ARTICLE_\nAsocia\xc8\x9bionism\n_START_PARAGRAPH_\nAsocia\xc8\x9bionismul a fost o concep\xc8\x9bie psihologic\xc4\x83 dominant\xc4\x83 \xc3\xaen secolele XVII - XVIII - XIX \xc3\xaen Europa. Ideea de baz\xc4\x83 a asocia\xc8\x9bioni\xc8\x99tilor este c\xc4\x83 activitatea psihic\xc4\x83 are un suport material \xc8\x99i c\xc4\x83 via\xc8\x9ba pishic\xc4\x83 ia na\xc8\x99tere din st\xc4\x83ri psihice elementare provocate de obiecte \xc8\x99i prin \xc3\xaempreunarea \xc3\xaen diferite moduri a fenomenelor psihice simple. Aceast\xc4\x83 concep\xc8\x9bie este considerat\xc4\x83 atomism psihologic deoarece consider\xc4\x83 c\xc4\x83 toate fenomenele psihice, oric\xc3\xa2t de complexe ar fi, iau fiin\xc8\x9b\xc4\x83 din elemente psihice nedecompozabile.\n_START_SECTION_\nIstoric\n_START_PARAGRAPH_\nPrecursori_NEWLINE_Aristotel_NEWLINE_Aristotel a clasificat asocia\xc8\x9biile simple dup\xc4\x83 contiguitate, asem\xc4\x83nare \xc8\x99i contrast._NEWLINE_Thomas Hobbes: 1588 -1679_NEWLINE_John Locke: 1632 - 1704_NEWLINE_\xc3\x89tienne Bonnot de Condillac: 1715 - 1704_NEWLINE_Reprezentan\xc8\x9bi_NEWLINE_David Hartley: 1705 - 1757_NEWLINE_A fost fondatorul asocia\xc8\x9bionismului. A recunoscut senza\xc8\x9bia ca principiu al vie\xc8\x9bii mentale. A f\xc4\x83cut din repti\xc8\x9bie principiul fundamental al tuturor asocia\xc8\x9biilor._NEWLINE_James Mill: 1773 - 1836_NEWLINE_A sus\xc8\x9binut c\xc4\x83 \xc3\xaentreaga bog\xc4\x83\xc8\x9bie a vie\xc8\x9bii psihice provine din gruparea senza\xc8\x9biilor \xc8\x99i copiilor lor prin mecanismul asocierii. Complexele realizate prin asociere pot deveni inseparabile._NEWLINE_John Stuart Mill: 1806 -1873_NEWLINE_A extins asocia\xc8\x9bionismul \xc3\xaen afara psihologiei. A considerat c\xc4\x83 via\xc8\x9ba psihic\xc4\x83 a omului este con\xc8\x99tient\xc4\x83 chiar senza\xc8\x9bia neexist\xc3\xa2nd dec\xc3\xa2t dac\xc4\x83 omul are con\xc8\x99tiin\xc8\x9ba senza\xc8\x9biei._NEWLINE_Alexander Bain: 1819 - 1903_NEWLINE_A diversificat tipurile asocia\xc8\x9biilor ad\xc4\x83ug\xc3\xa2nd asocia\xc8\x9biile constructive prin care se creeaz\xc4\x83 entit\xc4\x83\xc8\x9bi noi difrite de tot cea ce s-a prezentat \xc3\xaen experien\xc8\x9ba anterioar\xc4\x83 a individului._NEWLINE_Herbert Spencer: 1820 - 1903_NEWLINE_A luat \xc3\xaen considerare bazele fiziologice ale asocia\xc8\x9biilor. A sus\xc8\x9binut ideea transmiterii ereditare a asocia\xc8\x9biilor fixate prin experien\xc8\x9ba individului precum \xc8\x99i a st\xc4\x83rilor de con\xc8\x99tiin\xc8\x9b\xc4\x83 prin aceast\xc4\x83 idee \xc3\xaendep\xc4\x83rt\xc3\xa2ndu-se pu\xc8\x9bin de postulatele ini\xc8\x9biale ale asocia\xc8\x9bionismului. Credea c\xc4\x83 starea de con\xc8\x99tiin\xc8\x9b\xc4\x83 nu este posibil\xc4\x83 \xc3\xaentr-un mod omogen \xc8\x99i continuu ci numai printr-o trecere de la o stare la alta, \xc8\x99i prin sesizarea acestei diferen\xc8\x9be.'